tamen, uix potuit pro sui habitus humilitati cognosci.
Cumque eum intuens, super agnitione eius diutissima fuisset
hesitatione detentus, propius tandem accedens, et non
solum uultum, sed etiam uocis sonum diligenter explorans,
et ad pedes eius concitus proruens. Nonne inquit
hic est uenerabilis Iohannes, qui prelationem honorum
fugiens, ad haec loca peruenit? primum quidem super
hoc stuporem uidentibus summum incussit, post uero
miraculo sunt maiore perculsi, cum eius nomen quod
apud eos magna fuerat opinione compertum, proti-
nus prodidisset. A quo uniuersi fratres prioris igno-
rantie, ueniam postulant, quod uidelicet eum inter
iuniores tanto tempore deputassent. Deinde iam
ut decebat in honore maximo coepit haberi, quia
uerax est ille qui dixit ciuitatem supra montem sta-
tutam non posse abscondi, neque debere poni lucer-
nam sub modio sed supra candelabrum, ut qui ingre-
diuntur domum Dei lumen uideant. LECTIO V
Interea agnitor beati Iohannis ad propria regressus,

